钦定古今图书集成/方舆汇编/职方典/第1323卷 > 南雄府古迹考 府志
## 钦定古今图书集成/方舆汇编/职方典/第1323卷 > 南雄府古迹考 府志

府城：〈保昌县附郭。〉

孔林书院　在平林村。唐孔戣为岭南节度使，卒于任。季子温宪扶榇至雄，闻安禄山乱，遂家焉。宋建隆七年，裔孙闰因刱书院。

废贡院　在延祥寺西。兵毁后，试士于僧舍。绍兴元年，知州赵伯珒即城东教场地改创。每岁大比，两邑就试者三千馀人。后知州张友修，元初废。

八使行衙　在城南隅。宋淳熙间，知州韦能建。寄梅驿　在城南，取《庾岭折梅逢驿使》诗语也。宋绍熙间，知州李岐重修。

贡士庄　莫详所在

旧县治　在清平坊，元迁刺史坊，即今治。旧儒学　在光孝寺东，淳祐间迁县东。

沙角巡司　在沙水镇

怀德驿　在怀化。嘉定辛未，知州邹孟卿建。沙水驿　，今沙水镇。嘉定辛未，知州邹孟卿，即“汉节亭” ，改刱。己卯，知州孙崇修。

大宝场　在三角岭下

“二仙坛　” 在梅岭下。

六祖塔　，在大庾岭上。

听雨轩　在府城内

瑞香堂　　　。静春堂　　　。瑞莲堂。

四并堂　　　。清简堂　　　。槐堂。

《植萱堂　　　》《媚涟堂》。

种玉亭　宋章得象建。环池植白莲，为游息之所，今俱为红蕖矣。

聚远亭　俱在府治内

“闻韶” 亭　在社稷坛后。

“饮仁亭　” 在太平桥南。

三松台　嘉定间，吴人张震谪雄，寓光孝寺，见三松苍翠，因作台登眺，故址尚存。

大庾岭酒家　宋卢多逊南迁，度庾岭，憩一酒家，见老妪问其姓，妪曰：“我中州仕族，有子官亦显为宰相，卢多逊挟私窜以死。多逊罪恶贯盈，当犯法禁，且留此以俟其来。” 多逊窘甚，即仓皇避去。

“叱驭楼　” 在大庾岭上。

来雁亭　在大庾岭北

放生池　旧在城北，宋绍兴间，移春熙门外，秋冬易涸。淳熙初，即平政门外五里江水上下，禁民网罟。

珠玑巷　在沙水寺前。入世传广州府属显宦望族，如梁、霍、方、何、黄、陈、李、容诸姓，俱发源于此。蒙古学　在南门内。元设官生，习蒙古字，进奏表笺，儒学撰文，蒙古学校勘书之。

《畦桑》园　在旧县学西。洪武初，知府左孟诚创。大黄巡检司　在乌迳村。

方物库　，在仁寿寺左。

作贤楼　在大中书院后，知府江璞记。

怀远楼　在凌江驿右

三枫亭　在修仁水北。齐太守范云建。

文献乡邦亭　按《通志》：“在迎春亭右。弘治辛亥，岭南兵备道佥事袁庆祥，重树文献公开凿岭道碑于此，大学士丘濬撰碑。”

丽谯楼　按《通志》，“即斗城钟楼。王师克城，兵火焚毁。”

铁杖楼　按《通志》，“明成化戊戌知府江璞刱，嘉靖丙戌伍箕修。”

屏翰楼　按《通志》，在铁杖楼下，今改名保定。玉虹楼　按《通志》，在太平桥南，今废。

乐育堂　按《通志》，在正学书院东义仓前，今圮。观颐堂　按《通志》，在府学尊经阁左，今圮。始兴县

梁昭明太子书堂　在县治南。旧传太子讲经于傅大士寓此。

《文献公书堂　》，在清化乡。公未仕时建。其地山环水秀，花木长春，瀑布飞空，情景幽绝。

栖霞楼　在城西百馀步，下临罗公洲，“果竹交映，长杨旁密，高柳前疏，虽即城隍，趣同丘壑。” 煖水铺　，在城南一百四十里。

阶口驿　在城西南十五里。

旧儒学　在县治东一里。

文献公故宅　按《县志》在桂山下，距县一百里。县故址　，按《县志》在县东四十里北岸都陆源村。

老县背　按《县志》“在城北，宋嘉定丁酉知县赵彦偃建。”

璎珞巡检司　按《县志》，“在县东北四十里北岸都璎珞铺，洪武十六年徙于黄塘。”

旧厉坛　按《县志》：“在北门外二里。知县张仕国建。比年墙屋倾颓，北门路荒塞，知县江庆舟修理，比年复圮。有民谢锡计，餂城东五里官山易为坛场，即于原坛地开种，迩成腴业。士民至今唶之。”

钓鱼台　按《县志》，即今五显庙地。凡遇大水，邻居深数尺，独此庙浮出水上，相传为古钓鱼台龙池。

石坛　按《县志》俱在白牛山上。

水浒楼　按《通志》，在县南，知县李自白建。镇江楼　按《通志》，在县东南，知县李自白建。水云楼　按《通志》，在县西，今圮。